PMIndiaData/PMIndiaSum huggingface dataset:
ইউরোপীয়ান সংসদ সদস্যদের সঙ্গে প্রধানমন্ত্রীর সাক্ষাৎ

নতুন দিল্লির ৭, লোক কল্যাণ মার্গে ইউরোপীয় সংসদের সদস্যরা আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। সংসদীয় কার্যকালের মধ্যে তাঁরা ভারতকে গুরুত্ব দিয়ে এই দেশ সফরে এসেছেন, তার জন্য প্রধানমন্ত্রী তাঁদের ধন্যবাদ জানান। প্রধানমন্ত্রী বলেন, ভারতের সঙ্গে ইউরোপীয় ইউনিয়নের সম্পর্ক গড়ে উঠেছে ন্যূনতম প্রতিশ্রুতি, গণতান্ত্রিক মূল্যবোধ এবং অভিন্ন স্বার্থের ওপর ভিত্তি করে। তিনি বলেন, ভারত এবং ইউরোপীয় ইউনিয়নের মধ্যে বোর্ড বেসড্‌ ট্রেড অ্যান্ড ইনভেস্টমেন্ট এগ্রিমেন্ট’কে কেন্দ্রীয় সরকার সর্বদাই গুরুত্ব দিয়েছে। এই গুরুত্বের ওপর ভিত্তি করে সন্ত্রাস দমনে আন্তর্জাতিক স্তরে জোটবদ্ধ হওয়ার আহ্বান জানান তিনি। প্রধানমন্ত্রী আন্তর্জাতিক সৌরজোটের বৃদ্ধির ওপর জোর দেন। প্রধানমন্ত্রী, প্রতিনিধি দলকে স্বাগত জানান। তিনি আশা প্রকাশ করেন যে, জম্মু ও কাশ্মীর সহ ভারতের বিভিন্ন অঞ্চল এই প্রতিনিধি দলটি পরিদর্শন করবে। জম্মু, কাশ্মীর ও লাদাখ অঞ্চলে ধর্মীয় ও সাংস্কৃতিক বৈচিত্র্য খুব ভালোভাবেই তাঁরা বুঝতে পারবেন বলেও আশা করেন তিনি। এর পাশাপাশি, ঐসব অঞ্চলে সাধারণ মানুষের কল্যাণে সরকারের উদ্যোগ ও প্রয়াসের ছবিও তাঁদের সামনে তুলে ধরা হবে বলেও তিনি জানান। শ্রী মোদী বলেন, সহজে ব্যবসার ক্ষেত্রে আন্তর্জাতিক স্তরে ভারতের স্থান অনেকটাই ওপরে উঠে এসেছে। ২০১৪ সালে যেখানে ভারতের স্থান ছিল ১৪২, বর্তমানে তা ৬৩ নম্বর স্থানে রয়েছে। তিনি বলেন, ভারতে বৈচিত্র্যের মধ্যে ঐক্যের জন্যই তা সম্ভব হয়েছে। সরকার পিছিয়ে পড়া জেলাগুলির উন্নয়নে বর্তমানে অনেক উদ্যোগ নিয়েছে বলেও তিনি জানান। ভারতে সহজে বসবাসের ক্ষেত্রে সরকারের উদ্যোগগুলির কথাও প্রধানমন্ত্রী উল্লেখ করেন। তিনি এ প্রসঙ্গে স্বচ্ছ ভারত ও আয়ুষ্মান ভারত প্রকল্পের অগ্রগতির কথাও তুলে ধরেন। প্রধানমন্ত্রী বলেন, ২০২৫ সালের মধ্যে ভারতকে যক্ষ্মা-মুক্ত করতে কেন্দ্রীয় সরকার বদ্ধপরিকর। পরিবেশ রক্ষা, পুনর্নবীকরণ শক্তিতে জোর এবং একবার ব্যবহারযোগ্য প্লাস্টিক বন্ধের বিষয়ে আন্দোলন গড়ে তোলার ব্যাপারে সরকারের পদক্ষেপের কথাও প্রধানমন্ত্রী জানান।
নেতাজী সুভাষ চন্দ্র বসুর দুই নিকটাত্মীয় দেখা করলেন প্রধানমন্ত্রীর সঙ্গে

প্রধানমন্ত্রী শ্রী নরেন্দ্র মোদীর সঙ্গে আজ দেখা করলেন শ্রীমতী মাধুরী বসু এবং শ্রী চন্দ্র বসু। তাঁরা সম্পর্কে নেতাজী সুভাষ চন্দ্র বসুর নাতি ও নাতনি। শ্রীমতী মাধুরী বসু স্বরচিত ‘দ্য বোস ব্রাদার্স অ্যান্ড ইন্ডিয়ান ইন্ডিপেন্ডেন্স – অ্যান ইনসাইডার্স অ্যাকাউন্ট’ বইটির একটি কপি তুলে দেন প্রধানমন্ত্রীর হাতে। বইটির প্রকাশনা সংস্থার পক্ষে শ্রী বিবেক মেহরাও ঐ সময়ে উপস্থিত ছিলেন।
ঐক্যের প্রতিমূর্তি জাতির উদ্দেশে উৎসর্গ করবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল গুজরাটের কেভাডিয়ায় বিশ্বের সবচেয়ে উঁচু ‘ঐক্যের প্রতিমূর্তি’ জাতির উদ্দেশে উৎসর্গ করবেন। ১৮২ মিটার দৈর্ঘ্যের সর্দার বল্লভ ভাই প্যাটেলের এই মূর্তিটি আগামীকাল তাঁর জন্মবার্ষিকীতে গুজরাটের নর্মদা জেলার কেভাডিয়ায় জাতির উদ্দেশে উৎসর্গ করা হবে। উদ্বোধনী অনুষ্ঠানে প্রধানমন্ত্রী ও অন্যান্য অতিথিরা ‘ঐক্যের প্রতিমূর্তি’ জাতির উদ্দেশে উৎসর্গ উপলক্ষে একটি কলস নর্মদা নদীর জল ও মাটি দিয়ে পরিপূর্ণ করবেন। প্রধানমন্ত্রী একটি লিভারের সাহায্যে ঐ মূর্তির আনুষ্ঠানিক অভিষেক করবেন। প্রধানমন্ত্রী জনসমাবেশে বক্তব্য রাখবেন। এরপর তিনি ঐক্যের প্রাচীরে পৌঁছবেন ও তার উদ্বোধন করবেন। ‘ঐক্যের প্রতিমূর্তি’র পাদদেশে প্রধানমন্ত্রী বিশেষ প্রার্থনাসভায় অংশ নেবেন। তিনি সংগ্রহশালা ও প্রদর্শনী ঘুরে দেখবেন এবং পর্যটকদের জন্য নির্ধারিত গ্যালারিতেও যাবেন। ১৫৩মিটার উচ্চতাসম্পন্ন ঐ গ্যালারিতে একসঙ্গে ২০০ জন পর্যটক বসতে পারবেন। ঐ গ্যালারি থেকে সর্দার সরোবর বাঁধের বিস্তৃত দৃশ্য, এর জলাধার এবং সাতপুরা ও বিন্ধপর্বত শৃঙ্গের সৌন্দর্য পর্যটকরা উপভোগ করতে পারবেন। ভারতীয় বিমান বাহিনীর সদস্যরা বিমানের মাধ্যমে ফ্লাইপাস্ট করে শ্রদ্ধা জ্ঞাপন করবেন। সাংস্কৃতিক অনুষ্ঠানেরও আয়োজন করা হয়েছে। …
প্রধানমন্ত্রী লন্ডনে বাসবেশ্বরের মর্মর মূর্তির আবরণ উন্মোচন এবং

প্রধানমন্ত্রী জাগুয়ার ল্যান্ড রোভার নির্মান ইউনিট পরিদর্শন করলেন| প্রধানমন্ত্রী শ্রী নরেন্দ্র মোদি শনিবার লন্ডনের ল্যামবেথ-এ বাসবেশ্বরের মর্মরমূর্তির আবরণ উন্মোচন করেন। এই উপলক্ষ্যে প্রধানমন্ত্রী বলেন, প্যারিসে সন্ত্রাসী হামলার ঘটনায় তিনি গভীরভাবে মর্মাহত। তিনি বলেন, এই আক্রমণ কেবলমাত্র ফ্রান্সের জনগণের উপরই হামলা নয়, বরং সমগ্র মানবতার উপর হামলা এবং এখন এই বিশ্বজনীন সমস্যার বিরুদ্ধে বিশ্বজুড়ে সমস্ত মানবতাবাদীদের একজোট হয়ে লড়াই করার সময় এসেছে। তিনি বলেন, রাষ্ট্রসংঘের উচিত সন্ত্রাসবাদের সংজ্ঞা চূড়ান্ত করা। প্রধানমন্ত্রী বাসবেশ্বর-কে একজন মহান দার্শনিক এবং সমাজ সংস্কারক হিসাবে বর্ণনা করেন, যিনি তাঁর সময়ে সামাজিক অন্যায়ের বিরুদ্ধে লড়াই করেছিলেন এবং তৃণমূলস্তরে গণতন্ত্রকে শক্তিশালী করার জন্য কাজ করে গিয়েছেন। প্রধানমন্ত্রী লন্ডনের কিং হেনরি’স রোডে ড. আম্বেদকর স্মৃতিশালার উদ্বোধন করেন। তিনি ড. আম্বেদকরের মর্মরমূর্তির সামনে প্রদীপ প্রজ্জ্বলন করেন। এই উপলক্ষে তিনি একটি ফলকও উন্মোচন করেন। ভিজিটরস্ বুক-এ তিনি লেখেন, “এটি একটি পূন্যস্থান যে স্থান থেকে ড. আম্বেদকর তাঁর সামনে আগত সমস্ত বাধা-বিপত্তিকে কাটিয়ে তাঁর জ্ঞান অন্বেষণ শুরু করেন।” তিনি বলেন, “এই মহান ব্যক্তিকে প্রণতি জানাই, যিনি নিরলসভাবে সমাজের নিপীড়িত অংশের জনগণের জন্য কাজ করে গিয়েছেন। প্রধানমন্ত্রী সোলিহুলে অবস্থিত জাগুয়ার-ল্যান্ড রোভার নির্মান ইউনিটও পরিদর্শন করেন।
নির্জোট আন্দোলন গোষ্ঠীভুক্ত দেশগুলির অনলাইনের মাধ্যমে শিখর সম্মেলনে প্রধানমন্ত্রীর অংশগ্রহণ

বিশ্বজুড়ে কোভিড – ১৯ মহামারীর মোকাবিলায় নানা পন্থা–পদ্ধতি নিয়ে আলোচনা করতে, নির্জোট (ন্যাম) আন্দোলনের শিখর সম্মেলন চৌঠা মে অনুষ্ঠিত হয়েছে। প্রধানমন্ত্রী শ্রী নরেন্দ্র মোদী, অনলাইনের মাধ্যমে অনুষ্ঠিত এই সম্মেলনে যোগ দেন। এবারের নির্জোট আন্দোলনের অনলাইন শিখর সম্মেলনের বিষয়বস্তু ছিল, ‘কোভিড – ১৯ এর বিরুদ্ধে আমরা ঐক্যবদ্ধ’। আজারবাইজানের রাষ্ট্রপতি ইলহ্যাম আলিয়েভ, নির্জোট আন্দোলনের বর্তমান চেয়ারম্যান। তাঁর নেতৃত্বে এই শিখর সম্মেলনে কোভিড – ১৯ মহামারীর মোকাবিলায় আন্তর্জাতিক সংহতিকে তুলে ধরা হয়েছে। বিভিন্ন রাষ্ট্র এবং আন্তর্জাতিক সংগঠনগুলি কিভাবে এই পরিস্থিতিকে সামাল দিচ্ছে, বৈঠকে তা নিয়ে আলোচনা হয়। শিখর সম্মেলনের দিনটি আবার ‘শান্তির জন্য আন্তর্জাতিক বহুস্তরীয় এবং কূটনৈতিক দিবস’ হিসেবে পালিত হয়েছে। প্রধানমন্ত্রী শ্রী মোদীর এই সম্মেলনে অংশগ্রহণের মধ্যদিয়ে নির্জোট আন্দোলনের নীতিগুলি প্রতি সুদীর্ঘকাল ধরে ভারতে অঙ্গীকার আবারও ব্যক্ত হয়েছে। নির্জোট আন্দোলনের অন্যতম প্রতিষ্ঠাতা সদস্য ছিল ভারত। প্রধানমন্ত্রী তাঁর ভাষণে বলেন, বিশ্বজুড়ে সঙ্কটের এই সময়ে সমন্বিত, ঐক্যবদ্ধ এবং সমঅংশীদারিত্বের প্রয়োজন রয়েছে। ভারত, দেশের মধ্যে এবং আন্তর্জাতিক স্তরে যে পদক্ষেপগুলি নিয়েছে, প্রধানমন্ত্রী, সেবিষয়ে উল্লেখ করেন। যতটা সম্ভব এই আন্দোলনের প্রতি ভারত সংহতি প্রকাশ করবে বলে তিনি জানান। প্রধানমন্ত্রী, এই ভাইরাসের বিরুদ্ধে সারা বিশ্বের একজোট হয়ে মোকাবিলার পাশাপাশি সন্ত্রাসবাদ এবং ভুয়ো খবরের বিরুদ্ধে লড়াইয়েও জোর দেন। ৩০টি দেশের সরকার প্রধান এবং রাষ্ট্র প্রধানরা ছাড়াও এশিয়া, আফ্রিকা, ল্যাটিন আমেরিকা, ক্যারিবিও দ্বীপপুঞ্জ এবং ইউরোপের প্রতিনিধিরা এই সম্মেলনে যোগ দেন। রাষ্ট্রসংঘের সাধারণ পরিষদের সভাপতি অধ্যাপক তিজ্জানি মুহাম্মদ বান্দে, রাষ্ট্রসংঘের মহাসচিব মিঃ আন্তেনিও গুতারেজ, আফ্রিকান ইউনিয়নের চেয়ারপার্সন মুসা ফাকি মুহামত, ইউরোপিও ইউনিয়নে হাই রিপ্রেজেন্টেরটিভ জোসেফ বোররেল্ল, বিশ্বস্বাস্থ্য সংস্থার মহানির্দেশক ড. টেড্রোস ঘেব্রেয়েসুস, এই সম্মেলনে বক্তব্য রাখেন। সার্বিকভাবে ন্যাম নেতৃবৃন্দ কোভিড – ১৯ মহামারীর প্রভাব নিয়ে আলোচনা করেন। তাঁরা এর মোকাবিলা করার জন্য বিভিন্ন চাহিদাগুলি চিহ্নিত করে দীর্ঘমেয়াদী ব্যবস্থাপনার ওপর জোর দেন। সম্মেলনের শেষে এই মহামারীর মোকাবিলা করার জন্য আন্তর্জাতিক স্তরে সংহতি গড়ে তোলার লক্ষ্যে একটি ঘোষণা দেওয়া হয়েছে। সদস্য রাষ্ট্রগুলির বিভিন্ন চাহিদা চিহ্নিত করে চিকিৎসা, সামাজিক এবং নানা মানবিক চাহিদা সম্বলিত একটি তথ্যভান্ডার তৈরি করার জন্য একটি টাস্কফোর্সও গঠন করা হয়েছে।
শ্রম সংস্কার বিল পাশ হওয়াকে স্বাগত জানিয়েছেন প্রধানমন্ত্রীর; শ্রম সংস্কার শ্রমিকদের কল্যাণ নিশ্চিত করবে এবং অর্থনীতিকে চাঙ্গা করবে

নতুনদিল্লি, ২৩শে সেপ্টেম্বর, ২০২০ প্রধানমন্ত্রী শ্রী নরেন্দ্র মোদী আজ সংসদে শ্রম সংস্কার বিল পাশের বিষয়টিকে স্বাগত জানিয়েছেন । এক গুচ্ছ ট্যুইট বার্তায় প্রধানমন্ত্রী বলেছেন, “ দীর্ঘ সময়ের বকেয়া ও বহু প্রতীক্ষিত শ্রম সংস্কার বিল সংসদে পাশ হয়েছে। এই সংস্কার আমাদের পরিশ্রমী শ্রমিকদের কল্যাণ নিশ্চিত করবে এবং আর্থিক বিকাশে গতি আনবে। এগুলি ‘ন্যুনতম শাসনে সর্বোচ্চ নিয়ন্ত্রণ’-এর আদর্শ উদাহরণ হয়ে উঠবে। নতুন শ্রম কোড সর্বস্তরে ন্যুনতম মজুরি ও সঠিক সময়ে তা দেওয়ার বিষয়টি নিশ্চিত করবে এবং শ্রমিকদের পেশাগত সুরক্ষাকে অগ্রাধিকার দেবে। এই সংস্কারের ফলে ভালো কাজের পরিবেশ তৈরি হবে যা আর্থিক বিকাশে গতি আনবে। শ্রম সংস্কার ‘সহজে ব্যবসা করার বিষয়টি নিশ্চিত করবে। নানা নিয়মের বেড়াজাল,লাল ফিতের ফাঁস ও ‘ইনস্পেক্টর রাজ’কে কমিয়ে শিল্পোদ্যোগগুলিকে ভবিষ্যতমুখী আইনের মাধ্যমে শক্তিশালী করে তুলবে। এই সংস্কার শ্রমিক এবং শিল্প উভয়ের কল্যাণের জন্যই প্রযুক্তিকে কাজে লাগাতে সহায়ক হবে।
ভারত ও ফ্রান্সের মধ্যে নতুন ও পুনর্নবীকরণযোগ্য শক্তির ক্ষেত্রে মউ স্বাক্ষরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে সোমবার কেন্দ্রীয় মন্ত্রিসভার বৈঠকে ভারত ও ফ্রান্সের মধ্যে নতুন ও পুনর্নবীকরণযোগ্য শক্তি ক্ষেত্রে যে সমঝোতাপত্র বা মউ স্বাক্ষরিত হয়েছে, সে বিষয়ে অবগত করা হয়। উল্লেখ করা যেতে পারে, গত তেসরা অক্টোবর নতুন দিল্লিতে এই মউ স্বাক্ষরিত হয়েছিল। ভারতীয় সংস্থা সৌর বিদ্যুৎ নিগম লিমিটেড (এসইসিআই) এবং ফ্রান্সের সরকারি সংস্থা সিইএ ঙ্গো সেদেশের ব্লুস্টোরেজ এসএএস সংস্থার মধ্যে এই মউ স্বাক্ষরিত হয়। হিন্দি, ইংরাজি ও ফরাসী – এই তিনটি ভাষায় মউ সংক্রান্ত নথিপত্র রচিত হয়েছে। এই মউ স্বাক্ষরের উদ্দেশ্য হ’ল – ই-যানবাহনের ব্যাটারি চার্জ দেওয়ার জন্য স্টেশন গড়ে তুলতে ভারতীয় সংস্থা এসইসিআই – এর সঙ্গে ভবিষ্যৎ সহযোগিতা স্থাপন করা। সেই সঙ্গে, ভারতে ই-যানবাহনের ব্যবহার বাড়াতে যে বহু প্রত্যাশিত পরিকল্পনা রয়েছে, তার সহায়তায় সৌরশক্তির ব্যবহার বৃদ্ধি এবং সৌর গ্রিডের ব্যবহার হ্রাস করা। দু’দেশের মধ্যে স্বাক্ষরিত এই মউ দ্বিপাক্ষিক সহযোগিতাকে আরও মজবুত করতে সাহায্য করবে।
ম্যাঞ্চেস্টারে হামলার ঘটনার তীব্র নিন্দা করলেন প্রধানমন্ত্রী

যুক্তরাজ্যের ম্যাঞ্চেস্টারে হামলার ঘটনার নিন্দা করেছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “ ম্যাঞ্চেস্টারে হামলার ঘটনায় আমি ব্যথাহত। আমরা এর তীব্র নিন্দা করি। এই ঘটনায়যাঁরা নিহত হয়েছেন তাঁদের পরিবার পরিজনদের মতো আমরাও সমান উদ্বিগ্ন। আহতরা সুস্হ হয়েউঠুন এই প্রার্থনা জানাই। ” /
ভারতীয় মহিলা ক্রিকেট দলের সদস্যদের সঙ্গে এক আলাপচারিতায় মিলিত হলেন প্রধানমন্ত্রী

প্রধানমন্ত্রী শ্রী নরেন্দ্র মোদী বুধবার এক আলাপচারিতায় মিলিত হলেন সাম্প্রতিক বিশ্বকাপেঅংশগ্রহণকারী মহিলা ক্রিকেট দলের সদস্যদের সঙ্গে। সদস্যরাজানান যে তাঁরা এই প্রথম এমন একজন প্রধানমন্ত্রীকে দেখছেন যিনি ট্যুইট বার্তারমাধ্যমে মহিলা ক্রিকেট দলের সদস্যদের শুভেচ্ছা জানিয়েছেন। তাঁরা বলেন যেপ্রধানমন্ত্রী শ্রী নরেন্দ্র মোদী যেভাবে ক্রিকেট খেলায় তাঁদের অগ্রগতির বিষয়টিতেলক্ষ্য রাখছেন, তাতে তাঁরা শুধুমাত্র আনন্দিতই নন, একইসঙ্গে গর্বিত ও অনুপ্রাণিত। দৈনন্দিনকাজের চাপের প্রধানমন্ত্রী কিভাবে সামাল দেন সেই প্রশ্নের উত্তরে শ্রী মোদী বলেনযে যোগচর্চার মাধ্যমে শরীর, মন এবং কাজকর্মের মধ্যে একটি সুন্দর ভারসাম্য রক্ষাকরা যায়। যোগাভ্যাসের মাধ্যমে যে একাগ্রতাও বৃদ্ধি পায় একথাও উল্লেখ করেন তিনি। খেলোয়াড়দেরউৎসাহ দিয়ে প্রধানমন্ত্রী বলেন যে খেলাতে তাঁরা পরাজয় স্বীকার করেছেনএকথা যেন নামনে করেন। কারণ, ১২৫ কোটি ভারতবাসী খেলোয়াড়দের পরাজয়ের দায় নিজেদের কাঁধেই বহন করেনিয়েছেন যা নিঃসন্দেহে খেলোয়াড়দের পক্ষে এক বড় ধরনের বিজয়। বহুআন্তর্জাতিক ক্রীড়াক্ষেত্রে ভারত-কন্যারা ভারতকে গৌরবান্বিত করেছেন একথার উল্লেখকরে শ্রী মোদী বলেন, সমাজের বিভিন্ন ক্ষেত্রে নারীরা যেভাবে এগিয়ে চলেছেন, তাতেআখেরে লাভবান হচ্ছে সমাজ ব্যবস্থাই। খেলাধূলা ছাড়াও স্কুলে দশম ও দ্বাদশ শ্রেণীরপরীক্ষায় মেয়েদের সাফল্যের বিষয়টি তিনি তুলে ধরেন আলাপচারিতাকালে। প্রধানমন্ত্রীআরও বলেন যে ইসরোর মহাকাশ কর্মসূচিতে অংশগ্রহণ করে মহিলা মহাকাশ বিজ্ঞানীরাবর্তমানে এক গুরুত্বপূর্ণ ভূমিকা পালন করে চলেছেন। ভারতীয়মহিলা ক্রিকেট দলের সদস্যরা তাঁদের স্বাক্ষরিত একটি ক্রিকেট ব্যাট উপহারস্বরূপতুলে দেন প্রধানমন্ত্রীর হাতে। / .
কেন্দ্রের অতিরিক্ত সচিব এবং যুগ্ম সচিব পর্যায়ের আধিকারিকদের সঙ্গে আলোচনা ও মতবিনিময় প্রধানমন্ত্রীর

কেন্দ্রের ৮০ জনেরও বেশি অতিরিক্ত সচিব এবং যুগ্ম সচিব পর্যায়ের আধিকারিকদের সঙ্গেবৃহস্পতিবার এক আলোচনা ও মতবিনিময় বৈঠকে মিলিত হলেন প্রধানমন্ত্রী শ্রী নরেন্দ্র মোদী । সচিব পর্যায়ের আধিকারিকদের সঙ্গে তাঁর প্রস্তাবিত বৈঠকেরমধ্যে এটি ছিলদ্বিতীয়। প্রধানমন্ত্রীরসঙ্গে আলোচনাকালে আধিকারিকরা বিভিন্ন বিষয়ের ওপর তাঁদের অভিজ্ঞতার কথা বর্ণনাকরেন। কর্মতৎপরতা-ভিত্তিক প্রশাসন, সরকারি প্রশাসন ও পরিচালনের ক্ষেত্রে উদ্ভাবনপ্রচেষ্টা, বর্জ্য ব্যবস্থাপনা, নদী ও পরিবেশ দূষণ, বনসৃজন, স্বাস্থ্যরক্ষাসম্পর্কিত বিভিন্ন ব্যবস্থা, জলবায়ু পরিবর্তন, কৃষিক্ষেত্রে মূল্য সংযোজন তথাশিক্ষা এবং দক্ষতা বিকাশের মতো বিষয়গুলির ওপর তাঁরা তাঁদের অভিজ্ঞতার পাশাপাশিবিভিন্ন প্রস্তাবের কথাও তুলে ধরেন শ্রী মোদীর কাছে। আধিকারিকদেরঅভিজ্ঞতা সম্পর্কে অবহিত হয়ে প্রধানমন্ত্রী তাঁর বক্তব্যে বিশেষ জোর দিয়ে বলেন যেশুধুমাত্র ফাইলপত্রের মধ্যেই আধিকারিকদের আবদ্ধ থাকলে চলবে না। অফিসের বাইরে গিয়েসরকারি সিদ্ধান্তের বাস্তব রূপায়ণের বিষয়টিও তাঁদের খতিয়ে দেখতে হবে। গুজরাটে২০০১-এর ভূমিকম্প পরবর্তী পর্যায়ে পুনর্গঠন ও পুনর্নিমাণ প্রক্রিয়ার সঙ্গে যুক্তসরকারি আধিকারিকদের অভিজ্ঞতার কথাও প্রসঙ্গত স্মরণ করেন তিনি। প্রধানমন্ত্রীবলেন, নিজেদের কাজকর্মকে শুধুমাত্র নিছক কর্তব্য বলে মনে করলেই আধিকারিকদের চলবেনা, বরং দেশে প্রশাসনিক এবং পরিচালনগত ইতিবাচক রূপান্তর প্রচেষ্টার একটি বিশেষসুযোগ বলেই তা গ্রহণ করতে হবে। সরকারি কাজকর্মের প্রক্রিয়াকে আরও সরল করে তুলতেপ্রযুক্তি ব্যবহারের জন্য তাঁদের আগ্রহী হয়ে ওঠারও পরামর্শ দেন তিনি। শ্রী মোদীবলেন, দেশের যে ১০০টি জেলা সর্বাপেক্ষা বেশি অনগ্রসর, সেখানকার উন্নয়নে দৃষ্টিদেওয়া প্রয়োজন আধিকারিকদের যাতে সেই অঞ্চলগুলিও উন্নয়নের বিভিন্ন মাপকাঠির দিকথেকে জাতীয় গড়ের মধ্যে স্থান পেতে পারে।
আন্তর্জাতিক পণ্যপরিবহণ সম্পর্কিত কাস্টম্‌স কনভেশন-এ ভারতের অন্তর্ভুক্তি প্রস্তাবে সম্মতিকেন্দ্রীয় মন্ত্রিসভার

প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে সোমবার অনুমোদনদেওয়া হল আন্তর্জাতিক পণ্য পরিবহণ সম্পর্কিত কাস্টম্‌স কনভেনশন-এ ভারতেরঅন্তর্ভুক্তির প্রস্তাবে। এই কনভেনশন দ্রুত ও নির্ভরযোগ্যভাবে সড়ক বা অন্য পথেপণ্য পরিবহণের ক্ষেত্রে ভারতীয় বাণিজ্য সংস্থাগুলির পক্ষে বিশেষ সহায়ক হবে বলে মনেকরা হচ্ছে। আন্তর্জাতিক রীতিনীতি অনুসরণ করে কোনরকম হয়রানি ছাড়াই আন্তর্জাতিক পণ্যপরিবহণ সম্ভব হয়ে উঠবে ভারতীয় বাণিজ্য ক্ষেত্রে। আন্তর্জাতিক পণ্যপরিবহণ ক্ষেত্রে কাস্টম্‌স কনভেনশন হল রাষ্ট্রসঙ্ঘের ইকোনমিক কমিশন ফর ইউরোপ (ইউএন ই সি ই)-এর এক আন্তর্জাতিক পণ্য পরিবহণ সম্পর্কিত ব্যবস্থা। এর আওতায় সংশ্লিষ্টপক্ষ বা সদস্য দেশগুলি পরস্পরের মধ্যে পণ্য পরিবহণের ক্ষেত্রে বিশেষ সুযোগ-সুবিধাভোগ করে থাকে। বর্তমানে কনভেনশনের সদস্য সংখ্যা হল ৭০। /….
আগামী ১৩ই মে মধ্যপ্রদেশ স্টার্টআপ সম্মেলনে প্রধানমন্ত্রী মধ্যপ্রদেশ স্টার্টআপ নীতির সূচনা করবেন

নয়াদিল্লী, ১২ মে, ২০২২ প্রধানমন্ত্রী শ্রী নরেন্দ্র মোদী আগামী ১৩-ই মে সন্ধ্যে ৭-টায় ভিডিও কনফারেন্সের মাধ্যমে ইন্দোরে আয়োজিত মধ্যপ্রদেশ স্টার্টআপ সম্মেলনে মধ্যপ্রদেশ স্টার্টআপ নীতির সূচনা করবেন এবং স্টার্টআপ গোষ্ঠীর উদ্দেশ্যে ভাষণ দেবেন। তিনি একইসঙ্গে মধ্যপ্রদেশ স্টার্টআপ পোর্টালের সূচনা করবেন। এই পোর্টাল স্টার্টআপ ইকো ব্যবস্থাপনাকে সহজ ও উন্নত করতে সাহায্য করবে। মধ্যপ্রদেশ স্টার্টআপ সম্মেলনে স্টার্টআপ ইকো ব্যবস্থাপনার সঙ্গে যুক্ত বিভিন্ন ক্ষেত্রের ব্যক্তিরা অংশ নেবেন। এরমধ্যে সরকারি ও বেসরকারি ক্ষেত্রের নীতি নির্ধারক, উদ্ভাবক, উদ্যোক্তা, শিক্ষাবিদ, বিনিয়োগকারী, পরামর্শদাতা এবং সংশ্লিষ্ট ক্ষেত্রের সঙ্গে যুক্ত ব্যক্তিরা রয়েছেন। এই সম্মেলনে স্পিড মেন্টরিং সেশন সহ বিভিন্ন অধিবেশন থাকছে। সেখানে স্টার্টআপগুলি শিক্ষা প্রতিষ্ঠানের সঙ্গে যুক্ত ব্যক্তিদের সঙ্গে বার্তালাপ করতে পারবে। তহবিল সংগ্রহ সংক্রান্ত অধিবেশনে উদ্যোক্তারা অর্থ সংগ্রহের বিভিন্ন পদ্ধতি সম্পর্কে শিক্ষা নিতে পারবেন। বিনিয়োগকারীদের সামনে প্রকল্পের উপস্থাপনা সংক্রান্ত অধিবেশনে স্টার্টআপগুলি বিনিয়োগকারীদের সঙ্গে সহযোগিতা এবং অর্থ সংগ্রহের জন্য তাদের চিন্তা-ভাবনা প্রকাশ করার সুযোগ পাবে। ইকো ব্যবস্থাপনা সহায়তা অধিবেশনে অংশগ্রহণকারীরা রাজ্যে স্টার্টআপ ইকো ব্যবস্থাপনা বিষয়ে প্রচার এবং ব্র্যান্ড ভ্যালু সম্পর্কে শিখতে পারবেন। অনুষ্ঠানে নতুন প্রবণতা এবং উদ্ভাবনের বিষয় সংক্রান্ত একটি স্টার্টআপ এক্সপো প্রদর্শিত হবে।
ভারত ও সৌদি আরবের মধ্যে নিরাপত্তা সহযোগিতা বৃদ্ধি সংক্রান্ত চুক্তিতে কর্মপরবর্তী অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ভারত ও সৌদি আরবের মধ্যে নিরাপত্তা সহযোগিতা বৃদ্ধি সংক্রান্ত চুক্তিতে কর্মপরবর্তী অনুমোদন দিয়েছে। প্রধানমন্ত্রী শ্রী নরেন্দ্র মোদীর সৌদি আরব সফরকালে চলতি বছরের ২৯শে অক্টোবর দুই দেশের মধ্যে এই চুক্তি স্বাক্ষরিত হয়। এই চুক্তির ফলে সন্ত্রাসবাদী তৎপরতা ও এতে আর্থিক মদতদান অথবা সংগঠিত অপরাধ মোকাবিলায় জাতীয় এবং আন্তর্জাতিক নিয়ম-নীতি মেনে দুই দেশের গোয়েন্দা আধিকারিক ও আইন প্রণয়নকারী সংস্থাগুলির মধ্যে উপযুক্ত পরিকাঠামো গড়ে তোলা হবে যাতে আরও দক্ষতার সঙ্গে এই ধরনের অপরাধ মোকাবিলা সম্ভবপর হয়।
মুম্বাই এবং সন্নিহিত এলাকায় ভারী বর্ষণজনিত পরিস্থিতি সামাল দিতে সমস্তরকম সহায়তাদানের আশ্বাস দিলেন প্রধানমন্ত্রী

মুম্বাই এবং সন্নিহিত এলাকায় অবিশ্রান্ত বর্ষণের ফলে উদ্ভূত পরিস্থিতি সম্পর্কে প্রধানমন্ত্রীশ্রী নরেন্দ্র মোদী মঙ্গলবার কথা বলেন মহারাষ্ট্রের মুখ্যমন্ত্রী শ্রী দেবেন্দ্রফড়নবিশের সঙ্গে। রাজ্যের বিভিন্ন অঞ্চলে ভারী বর্ষণজনিত পরিস্থিতির সামাল দিতেকেন্দ্রের পক্ষ থেকে সম্ভাব্য সকলরকম সহায়তা দেওয়া হবে বলে মহারাষ্ট্র সরকারকেআশ্বাস দিয়েছেন প্রধানমন্ত্রী। এক বার্তায় তিনি বলেছেন : “মুম্বাইএবং পার্শ্ববর্তী এলাকাগুলিতে অবিশ্রান্ত বর্ষণজনিত কারণে উদ্ভূত পরিস্থিতিসম্পর্কে আমি কথা বলেছি মহারাষ্ট্রের মুখ্যমন্ত্রী দেবেন্দ্র ফড়নবিশের সঙ্গে। রাজ্যেরবিভিন্ন অঞ্চলে ভারী বৃষ্টিপাতের ফলে উদ্ভূত পরিস্থিতির সামাল দিতে মহারাষ্ট্র সরকারকেসকলরকম সহায়তাদানের আশ্বাস দেওয়া হয়েছে কেন্দ্রের পক্ষ থেকে। মুম্বাই এবংসন্নিহিত অঞ্চলের অধিবাসীদের কাছে আমি আবেদন জানিয়েছি যে তাঁরা যেন নিরাপদে থাকারচেষ্টা করেন এবং ভারী বর্ষণের মোকাবিলায় প্রয়োজনীয় সমস্তরকম সতর্কতাই অবলম্বনকরেন।”
বীর সাভারকারের জন্মজয়ন্তীতে প্রধানমন্ত্রীর শ্রদ্ধার্ঘ

নতুনদিল্লি, ২৮শে মে, ২০২২ প্রধানমন্ত্রী শ্রী নরেন্দ্র মোদী বীর সাভারকারের জন্মজয়ন্তীতে তাঁকে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন, “ভারতী মাতার কর্মযোগী, সুপুত্র বীর সাভারকারকে তাঁর জন্মজয়ন্তীতে বিনম্র শ্রদ্ধাঞ্জলী নিবেদন করি।“ /
কম্পিটিশন কমিশন অফ ইন্ডিয়া (সিসিআই) এবং জাপান ফেয়ার ট্রেড কমিশন (জেএফটিসি) – এর মধ্যে সহযোগিতাপত্রে কেন্দ্রীয় মন্ত্রিসভায় অনুমোদন

নতুন দিল্লি, ৮ই জুলাই, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কম্পিটিশন কমিশন অফ ইন্ডিয়া (সিসিআই) এবং জাপান ফেয়ার ট্রেড কমিশন (জেএফটিসি) – এর মধ্যে সহযোগিতাপত্র অনুমোদিত হয়েছে। এর ফলে প্রতিযোগিতামূলক আইন ও নীতির বিষয়ে দুই দেশের মধ্যে সহযোগিতা বৃদ্ধি পাবে। প্রভাব : অনুমোদিত সহযোগিতাপত্রটি তথ্য আদান প্রদানে সহায়ক হবে। এর ফলে সিসিআই, জেএফটিসি –র অভিজ্ঞতা থেকে বিভিন্ন বিষয়ে ধারণা পাবে, যার মাধ্যমে সিসিআই –এর দক্ষতা বাড়বে। এই সহযোগিতাপত্র ২০০২ সালের কম্পিটিশন অ্যাক্ট প্রয়োগের কাজে সহায়ক হবে। এর ফলে উপভোক্তরা সার্বিকভাবে উপকৃত হবেন এবং প্রতিযোগিতার ক্ষেত্রে সাম্য ও সমন্বিত পরিস্থিতির উন্নতি হবে। বিস্তারিত : প্রতিযোগিতামূলক আইনের ক্ষেত্রে উভয় দেশের মধ্যে সহযোগিতা দৃঢ় হবে। প্রযুক্তিগত সহযোগিতা, অভিজ্ঞতা এবং সহযোগিতার আদান প্রদানের মত বিভিন্ন ক্ষেত্রে দক্ষতা বৃদ্ধি হবে। প্রেক্ষাপট : ২০০২ সালে কম্পিটিশন অ্যাক্টের ১২ নম্বর ধারা অনুযায়ী সিসিআই তার দায়িত্ব পালনে বিদেশের যে কোনো সংস্থার সঙ্গে সমঝোতা করতে পারবে।
প্রধানমন্ত্রী কোরিয়া যুদ্ধের ৭০ তম বার্ষিকীতে দক্ষিণ কোরিয়ার  রাষ্ট্রপতি এবং সে দেশের জনগণকে শুভেচ্ছা জানিয়েছেন

প্রধানমন্ত্রী শ্রী নরেন্দ্র মোদী ১৯৫০ সালের কোরিয়া যুদ্ধের ৭০ তম বার্ষিকী উপলক্ষে কোরিয়া উপদ্বীপে শান্তির সন্ধানে জীবন উৎসর্গকারী সাহসীদের প্রতি আন্তরিক শ্রদ্ধা জানিয়েছেন। দক্ষিণ কোরিয়ার রাজধানী সিওলে এ উপলক্ষে আয়োজিত স্মরণ অনুষ্ঠানে প্রধানমন্ত্রীর একটি ভিডিও বার্তা প্রদর্শিত হয়। দক্ষিণ কোরিয়ার দেশপ্রেম ও অবসরপ্রাপ্ত সামরিক বিষয়ক মন্ত্রক এই অনুষ্ঠানের আয়োজন করেছিলেন।এতে সভাপতিত্ব করেন দক্ষিণ কোরিয়ার রাষ্ট্রপতি মিঃ মুন জা-ইন। প্রধানমন্ত্রী মোদী তার বার্তায় দক্ষিণ কোরিয়ার যুদ্ধে ভারতের অবদানের কথা স্মরণ করে ৬০ প্যারাফিল্ড হাসপাতালের কথা তুলে ধরেন। যুদ্ধের সময় এই হাসপাতালটি চিকিৎসার মাধ্যমে সেবা প্রদানের ক্ষেত্রে গুরুত্বপূর্ণ ভূমিকা পালন করেছিল এবং সেনা ও সাধারণ মানুষ উভয়কেই প্রয়োজনীয় চিকিৎসা সহায়তা প্রদান করেছিল। যুদ্ধের ছাই থেকে দুর্দান্ত দেশ গঠনে কোরিয়াবাসীরা যে দৃঢ়তা, কঠোর পরিশ্রম এবং দৃঢ় সংকল্প দেখিয়েছেন তার জন্য অভিনন্দন জানান প্রধানমন্ত্রী এবং কোরিয়া উপদ্বীপে শান্তি ও স্থিতিশীলতা রক্ষার জন্য দক্ষিণ কোরিয়া সরকারের প্রচেষ্টারও প্রশংসা করেন । কোরিয়া উপদ্বীপে স্থায়ী শান্তি বজায় রাখার জন্য ভারত সরকার ও দেশবাসীর পক্ষ থেকে তিনি শুভেচ্ছা জানিয়েছেন। রাষ্ট্রপতি মুন ছাড়াও, দক্ষিণ কোরিয়ার জাতীয় প্রতিরক্ষা মন্ত্রী, অন্যান্য দফতরের মন্ত্রী, যুদ্ধের সময় দক্ষিণ কোরিয়াকে সহায়তাকারী দেশগুলির রাষ্ট্রদূত এবং কোরিয়ার বিশিষ্টব্যক্তিরা এই অনুষ্ঠানে উপস্থিত ছিলেন।
সাংবাদিকতায়রামনাথ গোয়েঙ্কা উৎকর্ষ পুরস্কার দিলেন প্রধানমন্ত্রী

বুধবারএখানে সাংবাদিকতায় রামনাথ গোয়েঙ্কা উৎকর্ষ পুরস্কার প্রদান করলেন প্রধানমন্ত্রীশ্রী নরেন্দ্র মোদী। অনুষ্ঠানেবক্তব্য রাখতে গিয়ে প্রধানমন্ত্রী বলেন যে স্বাধীনতা সংগ্রামের দিনগুলিতে সংবাদপত্রহয়ে উঠেছিল মতপ্রকাশের এক বলিষ্ঠ মাধ্যম। কাগজে যাঁরা লেখালেখির মাধ্যমে মতপ্রকাশকরতেন, তাঁদের ভয়ে শঙ্কিত থাকতেন ঔপনিবেশিক শাসকরা। প্রয়াতশ্রী রামনাথ গোয়েঙ্কার প্রশংসা করে শ্রী মোদী বলেন, সংবাদমাধ্যমে তখন যে কয়েকজনব্যক্তি জরুরি অবস্থাকে চ্যালেঞ্জ জানিয়েছিলেন তাঁদের পুরোভাগে ছিলেন রামনাথজি। প্রধানমন্ত্রীআরও বলেন, প্রযুক্তি এখন সংবাদমাধ্যমের কাছে এক চ্যালেঞ্জ হয়ে দাঁড়িয়েছে। আগে যেসংবাদ প্রচার বা প্রকাশ করতে ২৪ ঘন্টা সময় লেগে যেত, তা এখন প্রচার বা প্রকাশেরজন্য সময় লাগছে মাত্র ২৪ সেকেন্ড।
মহান বিপ্লবী চন্দ্রশেখর আজাদের জন্মবার্ষিকীতে শ্রদ্ধা নিবেদন প্রধানমন্ত্রীর

ভারতের মহান বিপ্লবী চন্দ্রশেখর আজাদের জন্মবার্ষিকীতে তাঁর স্মৃতির উদ্দেশ্যে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী । এক বার্তায় প্রধানমন্ত্রী বলেছেন, “বীরও সাহসী চন্দ্রশেখর আজাদকে আমি প্রণাম জানাই। নির্ভীক সাহসিকতার জন্য অগণিতভারতবাসীর শ্রদ্ধা ও প্রশংসা অর্জন করেছিলেন তিনি।” /…
ডঃ শ্যামা প্রসাদ মুখোপাধ্যায়ের জন্মবার্ষিকীতে শ্রদ্ধা নিবেদন প্রধানমন্ত্রীর

ডঃ শ্যামা প্রসাদ মুখোপাধ্যায়ের জন্মবার্ষিকীতে তাঁর স্মৃতির উদ্দেশে শ্রদ্ধা নিবেদন করলেন প্রধানমন্ত্রী শ্রী নরেন্দ্র মোদী। এক বার্তায়প্রধানমন্ত্রী বলেছেন : “ডঃ শ্যামা প্রসাদ মুখোপাধ্যায়ের জন্মবার্ষিকীতে আমার সশ্রদ্ধ প্রণাম। ভারতের ইতিহাস তাঁর অবদানে সমৃদ্ধ, এ কথা আমরা গর্বের সাথে স্মরণ করি”।
ভারতীয় বিদেশ সেবার ৬৪ জন তরুণ আধিকারিক দেখা করলেন প্রধানমন্ত্রীর সঙ্গে

ভারতীয় বিদেশ সেবা, অর্থাৎ, ইন্ডিয়ান ফরেন সার্ভিসের ২০১৪ এবং ২০১৫ ব্যাচের ৬৪ জন প্রশিক্ষণার্থী আধিকারিক মঙ্গলবার সাক্ষাৎ করলেন প্রধানমন্ত্রী শ্রী নরেন্দ্র মোদীর সঙ্গে। তরুণ আধিকারিকদেরসঙ্গে আলাপচারিতার সময় ভারতের সঙ্গে বহির্বিশ্বের ঘনিষ্ঠ যোগসূত্র গড়ে তোলার কাজে তাঁদের উদ্যোগ গ্রহণের পরামর্শ দেন প্রধানমন্ত্রী। সেইসঙ্গে, যে দেশে তাঁরা কর্মরত থাকবেন সেখানকার অবস্থা ও পারিপার্শ্বিকতা সম্পর্কেও সম্যক জ্ঞান ও অভিজ্ঞতা অর্জনের পরামর্শ দেন তিনি। সহযোগিতামূলক যুক্তরাষ্ট্রীয়বাদের চিন্তাভাবনাকে অবলম্বন করে বহির্বিশ্বের সঙ্গে ভারতের সংযোগ স্থাপনের চেষ্টা করা উচিত বলে তরুণ আধিকারিকদের জানান শ্রী নরেন্দ্র মোদী। তিনি বলেন, বিভিন্ন দেশের মানুষের সঙ্গে যেমন মৈত্রীর সম্পর্ক গড়ে তুলতে হবে, অন্যদিকে তেমনই প্রসার ঘটাতে হবে সাংস্কৃতিক সফর ও বিনিময় কর্মসূচিরও। শিল্প, বিনিয়োগ ও প্রযুক্তি ক্ষেত্রে সম্পর্কের প্রসার ও উন্নয়ন এবং বিদেশে বসবাসকারী ভারতীয়দের স্বার্থ ও কল্যাণের বিষয়গুলি সম্পর্কেও চিন্তাভাবনা করতে বলেন তিনি বিদেশ সেবার আধিকারিকদের।
লোকনায়ক জয়প্রকাশ নারায়ণের জন্মবার্ষিকীতে   প্রধানমন্ত্রীরশ্রদ্ধার্ঘ

লোকনায়কজয়প্রকাশ নারায়ণের জন্মবার্ষিকীতে তাঁর প্রতি শ্রদ্ধা নিবেদন করলেন প্রধানমন্ত্রীশ্রী নরেন্দ্র মোদী। এক বার্তায় প্রধানমন্ত্রী বলেন, ” লোকনায়ক জয়প্রকাশ নারায়ণেরজন্মবার্ষিকীতে তাঁর প্রতি জানাই প্রণাম । দেশের গণতান্ত্রিক আদর্শ রক্ষায় তাঁর অবদান চিরস্মরণীয়। ”
মহাত্মা গান্ধী প্রবাসীসুরক্ষা যোজনা বন্ধ করে দেওয়ার সিদ্ধান্ত নিল কেন্দ্রীয় মন্ত্রিসভা

মহাত্মা গান্ধী প্রবাসী সুরক্ষা যোজনাটি (এম জি পি এস ওয়াই) বন্ধ করেদেওয়ার সিদ্ধান্ত নিল কেন্দ্রীয় মন্ত্রিসভা। বুধবার এখানে প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আলোচনার পর যোজনাটি বন্ধ করেদেওয়ার ব্যাপারে প্রয়োজনীয় অনুমোদন দেওয়া হয়। কর্মসংস্থানের খোঁজে যে সমস্ত ভারতীয় বিদেশ যাত্রা করতেন, তাঁদের সামাজিকনিরাপত্তার দিকটি চিন্তা করেই ২০১২ সালে এই যোজনাটির কাজ শুরু করা হয়। যোজনারআওতায় প্রদেয় অর্থের পরিমাণ ছিল খুবই সামান্য এবং এক বছরের বেশি সময়কাল ধরে নতুনকরে আর কোনও অর্থ নেওয়া হচ্ছিল না। বর্তমানে যোজনাটি বন্ধ করে দেওয়ার সিদ্ধান্তগ্রহণের ফলে প্রশাসনিক তথা অন্যান্য কাজকর্ম খাতে ব্যয়ের মাত্রাও উল্লেখযোগ্যভাবেকমিয়ে আনা যাবে।
সংসদের বাদল অধিবেশন শুরুর আগে প্রধানমন্ত্রী শ্রী নরেন্দ্র মোদীর বিবৃত

দেশের কয়েকটি গুরুত্বপূর্ণ বিষয়ের ওপর গভীর আলোচনা প্রয়োজন। আলোচনা যত গভীরতর হবে, প্রবীণ এবং অভিজ্ঞ সাংসদদের কাছ থেকে আরও বেশি রকম প্রস্তাব ও পরামর্শ আমরা লাভ করব। এর ফলে দেশও বিশেষভাবে উপকৃত হবে। সরকারি বিভিন্ন নীতি ও সিদ্ধান্ত সম্পর্কে উন্নতমানের প্রস্তাব ও পরামর্শ থেকে লাভবান হবে কেন্দ্রীয় সরকার। আমি আশা করব যে গুরুত্বপূর্ণ কাজগুলিকে এগিয়ে নিয়ে যেতে সংসদের জন্য নির্ধারিত সময়কালের সর্বোচ্চ সদ্ব্যবহারের লক্ষ্যে এগিয়ে আসবে সবক’টি রাজনৈতিক দলই। প্রত্যেকের কাছ থেকেই আমরা এ বিষয়ে পূর্ণ সহযোগিতা কামনা করি। সংসদের এই বিতর্ক ও আলোচনা প্রক্রিয়া একটি দৃষ্টান্ত স্থাপন করে রাজ্য বিধানসভাগুলিকেও প্রভাবিত করবে বলে আমি মনে করি। সমস্ত রাজনৈতিক দলই এই পথ অনুসরণ করবে বলে আমার বিশ্বাস। আমার এই আশা-আকাঙ্ক্ষার কথা আমি অনেক সময়েই ব্যক্ত করেছি এবং তা বাস্তবায়িত করার জন্য চেষ্টাও চালিয়েছি। এখন আমি আরও একবার আপনাদের কাছে আমার এই আশার কথা ব্যক্ত করছি। এর বাস্তবায়নে আমরা আবার নিরলস প্রচেষ্টা চালিয়ে যাব। যে কোন রাজনৈতিক দল বা সাংসদের পছন্দের বিষয়টি নিয়ে আলোচনা ও বিতর্কের জন্য সরকার প্রস্তুত। এই মরশুমে প্রবল বর্ষণ দেশের কোন কোন অংশে আমাদের সামনে এক কঠিন পরিস্থিতির সৃষ্টি করেছে। অথচ, দেশের অন্যান্য অংশে এখনও বর্ষার ঘাটতি রয়ে গেছে। এই সমস্ত বিষয়ের ওপর আলোচনা খুবই প্রাসঙ্গিক হবে বলে আমার বিশ্বাস। অনেক অনেক ধন্যবাদ। /
সর্দার প্যাটেল’কে তাঁর জন্মজয়ন্তীতে শ্রদ্ধা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী ভারতের লৌহমানব সর্দার প্যাটেল’কে তাঁর জন্মজয়ন্তীতে শ্রদ্ধা জানিয়ে বলেছেন, “দেশের একতার সূত্রধার লৌহমানব সর্দার বল্লভভাই প্যাটেল’কে তাঁর জন্মজয়ন্তীতে শত শত প্রণাম। মহান সর্দার প্যাটেল’কে তাঁর জন্মজয়ন্তীতে বিনম্র শ্রদ্ধা। দেশের সেবায় তাঁর অবদান অবিস্মরণীয়”।